Вторник, 27.09.2016 10:38. Category: Захапленні Лілія Іосіфаўна Міхне­віч жыве на суседняй з маёй вуліцы — Чыгуначнай. З вясны, як толькі лес пачынае прывабліваць сваімі першымі дарамі, і ажно да маразоў перыядычна сустракаю яе на веласіпедзе, у рабочай экіпіроўцы, з вядром на рулі. З усіх маіх шмат­лікіх знаёмых яна першая адкрывае сезон і апошняя завяршае яго. А колькі ў мяне зайздрасці (сама — аматарка ле­су), калі, праходзячы міма дома Ліліі Іосіфаўны, бачу, як яна перабірае не адно, а два-тры, а то і болей вёдзер адборных баравічкоў ды падасінавікаў.